Държавен вестник, бр. 23, 2017 г., стр. 6

СТР.  6	
Д Ъ Р Ж А В Е Н  В Е С Т Н И К 	
БРОЙ  23
6. предоставят задължително изискваната 
от НЗОК информация в срокове, структура 
и формат, посочени в договора;
7. осигуряват на длъжностните лица на 
РЗОК и НЗОК достъп до документи, свърза­
ни с отчитането и контрола на извършените 
дейности;
8. не разпространяват данни, свързани с 
личността на ЗОЛ, станали им известни при 
или по повод оказване на дентална помощ, 
освен в случаите, предвидени със закон;
9. предоставят на пациента ясна и достъпна 
информация за здравословното му състояние 
и методите за евентуалното му лечение.
Г л а в а  д е в е т а
КАЧЕСТВО НА ДЕНТАЛНАТА ПОМОЩ
Чл. 26. (1) Страните по договора извърш­
ват системно и планирано оценяване, мо­
ниториране и непрекъснато подобряване на 
качеството на денталните услуги, с което се 
осигурява равенство в достъпа, ефективност­
та и сигурността на договорените дентални 
услуги и повишаване на удовлетвореността 
на пациентите.
(2) Изпълнителите на дентална помощ 
оказват договорените дентални дейности 
съгласно критериите за качество и достъп­
ност на денталната помощ, посочени в глава 
седемнадесета, раздел ІІІ.
(3) Критерии за качество и достъпност на 
денталната помощ се изготвят и актуализират в 
съответствие с правилата за добра медицинска 
практика след приемането им по предвидения 
в закона ред, както и с наредбата по чл. 19, 
ал. 7, т. 15 ЗЗО.
(4) Директорът на съответната РЗОК 
прави оценка по критериите за качеството и 
достъпност на оказаната помощ от ИДП за 
период от 6 месеца за срока на действие на 
този НРД съгласно методика, разработена 
от НЗОК и БЗС, и я използва в случаите по 
чл. 59, ал. 11, т. 4 ЗЗО. 
Г л а в а  д е с е т а
ДОКУМЕНТАЦИЯ И ДОКУМЕНТООБОРОТ
Чл. 27. (1) Здравната документация във 
връзка с оказването на дентална помощ по 
реда на ЗЗО включва:
1. първични медицински документи съглас­
но приложение № 2 „Първични медицински 
документи“;
2. медицински документи на МЗ, утвърдени 
по съответния ред;
3. удостоверителни документи за право 
на обезщетения в натура в случай на болест, 
майчинство, трудови злополуки или профе­
сионални заболявания, издадени по реда на 
Европейски регламенти за координация на 
системите за социална сигурност и двустранни 
спогодби, „Удостоверение за регистрация към 
НЗОК на лица, осигурени в друга държава“ 
и „Декларация при ползване от осигурени 
лица на права на спешна и неотложна помощ 
от пакета на НЗОК срещу представена Евро­
пейска здравноосигурителна карта (ЕЗОК)“ 
или „Удостоверение за временно заместване 
на ЕЗОК“ или двуезичен формуляр за право 
на медицинска помощ при престой на тери­
торията на Република България, издаден по 
реда на действащи двустранни договори за 
социално осигуряване, съгласно приложе­
ние № 3 „Документи, свързани с оказване 
на медицинска и дентална помощ на лица, 
осигурени в други държави“.
(2) Отчетната документация във връзка 
с оказването на дентална помощ по реда на 
ЗЗО включва:
1. здравната документация по ал. 1;
2. финансови документи съгласно прило­
жение № 4 „Финансови документи“.
(3) С документите по ал. 2 се отчита и 
закупува извършената дейност по договора 
с НЗОК.
Чл. 28. Изпълнителите на дентална помощ 
осигуряват за своя сметка формуляри на пър­
вични медицински и финансови документи.
Чл. 29. Документацията и документообо­
ротът за ИДП се уреждат в специалната част 
на НРД, глава седемнадесета, раздел VІ.
Г л а в а  е д и н а д е с е т а
ЛЕКАРСТВЕНИ ПРОДУКТИ ЗА ДОМАШНО 
ЛЕЧЕНИЕ, ЗАПЛАЩАНИ НАПЪЛНО ИЛИ 
ЧАСТИЧНО ОТ НЗОК
Раздел I
Списък с лекарствени продукти, заплащани 
напълно или частично от НЗОК
Чл. 30. Националната здравноосигури­
телна каса заплаща лекарствени продукти 
за домашно лечение на територията на 
страната, включени в приложение № 1 на 
Позитивния лекарствен списък по чл. 262 
ЗЛПХМ, публикуван на интернет страница­
та на Комисията по цени и реимбурсиране, 
за които са подадени заявления по реда на 
Наредба № 10 от 2009 г. за условията и реда 
за заплащане на лекарствени продукти по 
чл. 262, ал. 6, т. 1 от Закона за лекарстве­
ните продукти в хуманната медицина, на 
медицински изделия и на диетични храни 
за специални медицински цели, както и на 
лекарствени продукти за здравни дейности 
по чл. 82, ал. 2, т. 3 от Закона за здравето 
(Наредба № 10 от 2009 г.).
Чл. 31. Списъкът с лекарствените продукти 
от приложение № 1 на ПЛС, които се заплащат 
от НЗОК, се публикува на интернет страницата 
на НЗОК и е задължителен за ИДП.
Чл. 32. (1) За един и същ период на лечение 
НЗОК заплаща до три лекарствени продукта, 
предписани на ЗОЛ за едно заболяване, не­